open-index/open-wikipedia-markdown huggingface dataset:
Bølgen & Moi

**Bølgen & Moi** er en norsk restaurantkjede med sete i Oslo, startet i 1995.
## Opprinnelsen i Oslo
Det ble startet av kokken Trond Moi og vinkelneren Toralf Bølgen, da de overtok driften av Kafé Piruetten ved Henie Onstad Kunstsenter på Høvikodden i 1995 og kalte firmaet Høvikodden Restauranter A/S. En gourmetavdeling, med kunstverk av Victor Vasarely og Kjell Nupen på veggene, åpnet sensommeren 1996. Moi ble kåret til årets kjøkkensjef i 1996 for sitt virke her.
## Utvidelser i Norge
I 1999 startet de en avdeling samlokalisert med Oljemuseet på Kjeringholmen (Stavanger). Samme år startet de også i Kvinesdal med navnet «Moi & Moi» etter Trond Mois bror, Bjørn Arnfinn Moi. På Briskeby i Oslo åpnet de i 2000, i en ombygd transformatorstasjon ved DARK Arkitekter og møbeldesign av Thomas Ness; flyttet til Bygdøy allé i 2019.. Avdelingen i Carl Johans gate (Trondheim) ble åpnet tidlig i 2002 og var i mai samme året vertskap for vennefesten ved bryllupsfeiringen til Märtha Louise og Ari Behn. Året efter startet de i Bergen (Tårnsalen).

## Utvidelser til USA
To timer nordom New York City var Ari Behn med på åpningsfesten da de i mars 2004 åpnet filial i byen Hudson (New York). De skulle flytte dit neste år. Mois kone Line Dunsæd var sentral i oppbyggingen av interiøret i Bølgen & Moi frem til 2004, men i 2005 ble restaurantene i Kvinesdal, Trondheim og Hudson avviklet.
## Tjuvholmen
Firmaet har siden etablert avdelinger av mer eksperimentell enn gourmetpreget art. «Food Garage» for hobbykokker  åpnet i Sandvika i 2007. Restauranten i Nydalen åpnet i 2008 og stengte i 2012. Med Magne Furuholmen som designer ble avdelingen på Tjuvholmen åpnet i 2009.

Kjeden bestod i 2011 av åtte restauranter (over 150 ansatte). Sommeren 2012 åpnet Bølgen & Moi Ny-Hellesund.  Grunnet større tap vinterstengte restauranten på Høvikodden i september 2013.

De to eierne utgir også kokebøker med varemerket «Bølgen & Moi».

## Referanser
Einar Halvorsen (politiker)

**Einar Halvorsen** (født 13. desember 1944) er en norsk siviløkonom, ingeniør og politiker (H) som var Arendals ordfører 2011–2015.

Halvorsen ble uteksaminert som ingeniør i Göteborg i 1966 og som siviløkonom ved BI i Oslo i 1970.

Han har arbeidet ved Norske Esso som utbyggingskonsulent, hos Pusnes Marine and Offshore Services som innkjøpssjef, og hos Scan Boats som administrasjonssjef. Han var banksjef i Nordea 1987–2007.

Han har vært initiativtaker og leder av Sørlandets båtmesse i tre år, nestleder ved Norwegian Grand Prix i fem år, styremedlem i 14 år ved Arendal Griegfestival, styremedlem i stiftelsen Arendal byselskap og styreleder ved Arendal kulturhus. Halvorsen var innvalgt i Arendal bystyre og formannskap 2007–2015, gruppeleder 2007–2011, opposisjonsleder 2009–2011 samt ordfører 2011–2015.

## Referanser
Abu Dhabis Grand Prix 2011

**Abu Dhabis Grand Prix 2011** var et Formel 1-løp som ble arrangert 13. november 2011 på Yas Marina Circuit i Abu Dhabi i De forente arabiske emirater. Det var det 18. løpet i Formel 1-sesongen 2011.

## Klassifisering
### Kvalifisering

**Noter til tabellene:**
*  - Pastor Maldonado fikk en gridstraff på ti plasser for å ha brukt sin niende motor for sesongen, og dermed oversteget grensa på åtte motorer.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Thea Glenton Raknes

**Thea Glenton Raknes** (født 11. september 1987 i Arendal) er en norsk artist og låtskriver. Hun var medlem av bandet Norma Sass før hun startet som soloartist under navnet **Thea & The Wild**.

Hun bodde sine første år i Risør. Hun gikk på Grünerløkka barneskole, Hersleb ungdomsskole og Foss videregående. Hun har en bachelor i kultur og kommunikasjon fra Universitetet i Oslo.

Etter at Norma Sass ble oppløst i september 2011 har hun jobbet med eget materiale og slapp sitt debutalbum *Strangers and Lovers* 28. august 2014 under navnet Thea & The Wild. For albumet ble hun nominert til Spellemannprisen 2014 i klassen indie. Sjangermessig befinner hun seg innenfor alternativ popmusikk med en litt mørk, melankolsk drakt. Hun slapp sitt andre album, Ikaros, i februar 2018.

## Diskografi

### Med Norma Sass
* A Dance of Victory The Morning After EP (2009)
* Robbery, single (2010)
* Hunting for Treasures, album (2011)

### Med Thea & The Wild
* Cry sometimes, single (2013)
* Hots For You, single (2013)
* Ropes, single (2014)
* Strangers and Lovers, album (2014)
* Paved tThe Way (2017)
* City of gold (2017)
* Dark Horse (2017)
* When A Kiss Becomes A Habit (2018)
* Ikaros, album (2018)

## Referanser


## Eksterne lenker
*
Chris Paul

**Christopher Emmanuel Paul ** (født 1985) er en amerikansk basketballspiller som (per 2024) spiller for San Antonio Spurs i posisjonen point guard.

Paul ble født og vokste opp i North Carolina. Selv om han bare spilte to år for sitt highschool lag (varsity team), greide han å bli utnevnt til McDonald's All-American og fikk også et stipend for å studere i Wake Forest universitetet. Etter sitt andre år i Wake Forest, entret Paul NBA-draften (lotteri). I draften ble han valgt som nummer 4 av New Orleans Hornets, og siden det har han greid å bli NBA Rookie of the Year (årets nykomling) i 2006, valgt 4 ganger til All-star laget, og valgt til både All-NBA og All-Defensive laget en gang hver. Han har også ledet Hornets til andre runden i NBA sluttspillet i 2008. Han har også vunnet Olympisk gull for USA herrelandslag i basketball.

Utenfor banen driver Paul med litt av hvert, men er kjent for sin kjærlighet til bowling, og er representant og sponsor for United states Bowling Congress. Han har deltatt på mange kjendiseventer til hjelp for ungdom som leder i CP3 Foundation. Denne organisasjonen har også bidratt mye med å hjelpe ofrene etter orkanen Katrina. Paul har også hjulpet trengende i området rundt Winston-Salem.

## Utmerkelser
* NBA All-Star: 2008, 2009, 2010, 2011
* All-NBA Team:
** First Team: 2008
** Second Team: 2009
** Third Team: 2011
* NBA All-Defensive Team:
** First Team: 2009
** Second Team: 2008, 2011
* NBA Rookie of the Year: 2006
* NBA All-Rookie First Team: 2006
* Bronse medalje med Team USA, 2006 FIBA World Championship
* Andreplass i ESPN's kåring av sesongens beste spillere i 2007-2008.
* Gull medalje med Team USA, 2008 Summer Olympic Games'''

## NBA-rekorder

* Kamper med minst en stjeling på rad: 108 – femte spilleren i NBAs historie til å lede ligaen i både poenggivende pasning og stjeling. Don "Slick" Watts (Seattle SuperSonics, Don Buse (Indiana Pacers, Micheal Ray Richardson (New York Knicks, and John Stockton (Utah Jazz, greide også å nå denne rekorden.
* Eneste spiller i NBA's historie til å lede ligaen i poenggivende pasning og stjeling i flere sesonger på rad
* Sesonger på rad som leder i stjeling-statistikken: 3 – deler plassen med Michael Ray Richardson, Michael Jordan and Allen Iverson
* Tredje høyeste i NBA's historie i målgivende pasninger i gjennomsnitt  gjennom hans karriere

### Statistikk fra Pauls NBA-karriere

#### Tegnforklaring

#### Sesong

## Referanser


## Eksterne lenker
* 
* 
* 
* 
*  Chris Paul NBADraft.net profile
*  Chris Paul interview IGN.com
Biographisches Lexikon des Kaiserthums Oesterreich

***Biographisches Lexikon des Kaiserthums Oesterreich*** (BLKÖ) er et biografisk oppslagsverk på 60 bind som Constantin von Wurzbach gav ut mellom 1856 og 1891.

## Innhold
Oppslagsverket, som anses for å være Wurzbachs livsverk, inneholder  biografiske artikler om kjente personer som enten ble født eller virket i Østerrike-Ungarn mellom 1750 og 1850. Opprinnelig hadde oppslagsverket seks bind, men vokste til tolv og senere til 60 bind. Hvert bind har flere personregistre som vedlegg. Til tross for verkets mangler finnes det på flere bibliotek i Østerrike og det tyskspråklige området.

Utslitt og merket av sykdom og andre vansker avsluttet Wurzbach arbeidet 3. juli 1891. Under avsnittet *«Schlußwort»* i bind 60 la han ved følgende strofer:

:Gottlob, das große Werk ist nun zu Ende,
:Es war daran, dass ich es nicht vollende –
:Ich *ganz allein* schrieb diese sechzig Bände!
:Lexikonmüde ruhen aus die Hände.

## Videreutviklinger
* I 1916 påbegynte man en utvidet utgave av Wurzbachs leksikon, som i begynnelsen het *Neue Österreichische Biographie*. Planen var en *Bibliographisches Grundbuch* med korte biografiske oppføringer, en *Textbände* med mer utdypende livsbeskrivelser og en *Bibliographie.* Oppslagsverket *Neue Österreichische Biographie* gikk fra bind 10 under tittelen *Große Österreicher*. I 1982 utkom bind 21.
* *[[Österreichische Akademie der Wissenschaften]]* overtok redigeringen av Wurzbachs basisverk i 1945, og gir løpende ut *[[Österreichisches Biographisches Lexikon 1815–1950]]* (ÖBL).

## Referanser og noter


## Eksterne lenker

* Biographisches Lexikon des Kaiserthums Oesterreich på Austrian Literature Online
Brasils Grand Prix 2011

**Brasils Grand Prix 2011** var et Formel 1-løp som ble arrangert 27. november 2011 på Autódromo José Carlos Pace i São Paulo, Brasil. Det var det 19. og siste løpet i Formel 1-sesongen 2011.

## Klassifisering
### Kvalifisering

### Løpet

## Referanser


## Eksterne lenker
*
ReAvisa

***ReAvisa*** er ei lokalavis for Re og omegn. Avisa ble etablert høsten 2008 av Disain AS. Sommeren 2009 ble avisa kjøpt opp av Ormis Media, og samtidig ble nettutgaven lansert.

Ordinært opplag er 5&nbsp;500 eksemplarer med distribusjon til hele Re pluss deler av nabokommunene. Opplag 8&nbsp;800 eksemplarer ved utvalgte utgivelser til hele Re, Andebu og Hof.

## Redaktører
* 2008 – 2009 Karin Husebø 
* 2009 –  Stian Ormestad

## Årets idrettsnavn i Re
Avisen holder årlige avstemmingskåringer for Årets idrettsnavn i Re med første kåring i 2013. De tidligere vinnerne er:
* 2013 – Tobias Gran, fotball
* 2014 – Torjus Sleen, sykling
* 2015 – Jeanette Hegg Duestad, skytesport
* 2016 – Iver Johan Knotten, sykling
* 2017 – Ellen Kristina Hynne, hestesport
* 2018 – Fredrik Ommedal, motorsykkelsport
* 2019 – Fredrik Solberg, para-svømming
* 2020 – ?
* 2021 – ?
* 2022 – ?

## Referanser




## Eksterne lenker
*
Badminton under Panamerikanske leker 2011

**Badminton under Panamerikanske leker 2011**. Badminton var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Totalt ble det konkurrert om fem titler: single og double for både damer og menn og i mixed double. Canada ble beste nasjon med tre gullmedaljer.

## Medaljer

### Medaljevinnerne

## Eksterne lenker
*  Panamerikanske leker 2011
Mars’ klima

**Mars' klima**  har vært et anliggende for vitenskapelig nysgjerrighet for århundrer, ikke minst fordi Mars er den eneste terrestriske planeten hvis overflate direkte kan observeres i detalj fra jorden.

Selv om Mars har mindre enn 67 % av jordens masse og ligger 50 % lengre unna solen enn jorden, har klimaet viktige likheter, slik som polare iskalotter, sesongmessige endringer og observerbar tilstedeværelse av værmønstre. Dette har ført til vedvarende studie fra planetologer og klimaforskere. Selv om klimaet på Mars har likheter med klimaet på jorden, herunder årstider og periodiske istider, er det også viktige forskjeller som mangelen på flytende vann (selv om frossent vann finnes) og mye lavere termisk treghet. Atmosfæren på Mars har en skalahøyde på ca. 11&nbsp;km, ca. 60 % større enn på jorden. Klimaet er av stor betydning for spørsmålet om livet er eller var til stede på planeten, og fikk nylig mer interesse i nyhetene på grunn av at NASAs målinger indikerer økt sublimering av den sørlige iskalotten. Dette førte til spekulasjoner i pressen om at Mars gjennomgikk en parallell kamp med global oppvarming.

Mars har blitt studert av jordbaserte instrumenter siden så tidlig som det 17. århundre, men det er bare siden utforskningen av Mars begynte på midten av 1960-tallet som nær-observasjoner har vært mulig. Sonder som passerer eller går i bane rundt Mars har levert data ovenfra, mens direkte målinger av atmosfæriske forhold har blitt utført av en rekke landingsfartøy og rovere. Avanserte instrumenter i bane rundt jorden fortsetter i dag å gi nyttige observasjoner av relativt store værfenomener.

Den første oppdraget til å passere Mars var Mariner 4 som kom frem i 1965. En raskt todagers passering (14&ndash;15. juli 1965) var begrenset og brutal i form av sitt bidrag til kunnskap om klimaet på Mars. Senere Mariner-oppdrag (Mariner 6 og Mariner 7) fylte noen av hullene i den grunnleggende klimainformasjonen. Databaserte klimastudier startet for alvor med Viking-programmet i 1975 og fortsetter med sonder som den vellykkede Mars Global Surveyor.

Dette observasjonelle arbeidet har blitt supplert med en type vitenskapelig datasimulering kalt *Mars General Circulation Model*. Flere forskjellige varianter av MGCM har ført til en økt forståelse av Mars og grensene for slike modeller. Modeller er begrenset i sin evne til å representere atmosfærisk fysikk som skjer på en mindre skala enn deres oppløsning. De kan også være basert på uriktige eller urealistiske forutsetninger om hvordan Mars fungerer og lider også av kvalitet og begrenset tetthet i tid og rom for klimadata fra Mars.

## Referanser




## Eksterne lenker

* NASA Martian Climate page 
* Mars Today 
* Nature study explains mystery of Mars icecaps. 
* Mars could be undergoing major global warming  
* Mars Global Surveyor MOC2-1151 Release 
* Global warming on Mars? 
* Images of melting ice cap: Evidence for Recent Climate Change on Mars 
* Article from National Geographic on the issue of Martian Global Warming
Astrid Huitfeldt

**Astrid Scharning Huitfeldt** (født 1977) er en norsk politiker (Ap). I februar 2025 ble hun statssekretær for finansminister Jens Stoltenberg. Fra 2021 var hun statssekretær for statsminister Jonas Gahr Støre ved Statsministerens kontor. Hun er tidligere politisk rådgiver for helseminister Jonas Gahr Støre og har tidligere vært aktiv i AUF. Hun er søster til Anniken Huitfeldt.

Som utdanning har hun hovedfag innen historie, der hun skrev hovedoppgave om WTO og norsk landbrukspolitikk. 

Hun var fylkestingsrepresentant i Akershus fylkeskommune fra 2003 til 2007, der hun bl.a. var nestleder i utdanningskomiteen. 

Innen AUF har hun hatt flere verv, og har sittet i AUFs sentralstyre. Hun var internasjonal leder i to av årene, og Afrika-ansvarlig i sentralstyret to av årene. Ved siden av politikken har hun tidligere jobbet for International Union of Socialist Youth i Wien, og for Redd Barna i Uganda. Hun har også vært kommunikasjonsrådgiver i JKL. For perioden 2009–2011 var hun medlem av Internasjonalt utvalg i Arbeiderpartiet. 

Den 20. oktober 2011 ble hun utnevnt til politisk rådgiver for utenriksminister Jonas Gahr Støre.  Før dette var hun samfunnskontaktleder i Norsk Luftambulanse, en stilling hun tiltrådte i november 2010. Da Støre ble helseminister fulgte hun ham til Helse- og omsorgsdepartementet.

## Referanser


## Eksterne lenker
*
Solens kjerne

**Solens kjerne** anses å strekke seg fra sentrum av solen og ut til ca. 0,2&ndash;0,25&nbsp;solradier. Kjernen er den varmeste delen av solen og av solsystemet, og har en tetthet på opp til 150&nbsp;g/cm³ (150&nbsp;ganger tettheten av flytende vann) og en temperatur nær &nbsp;K (til sammenligning er overflatetemperaturen nær &nbsp;K). Kjernen består av varm, tett gass i plasmaform, og innenfor 0,24&nbsp;solradier genererer den 99 % av fusjonsenergien i solen.

## Energiproduksjon
Ca. 3,6 protoner (hydrogenkjerner) konverteres til heliumkjerner hvert sekund og frigjør masse og energi etter masseenergiloven på 4,3&nbsp;millioner tonn per sekund, 380&nbsp;yottawatt (3,8&nbsp;watt), tilsvarende 9,1&nbsp;megatonn TNT per sekund.

Kjernen produserer nesten alt av solens varme via fusjon; resten av stjernen varmes av energi som overføres utover fra kjernen. Energien som produseres av fusjonen i kjernen, med unntak av en liten del som fraktes ut av nøytrinoer, må ferdes gjennom mange lag til fotosfæren før den kan forsvinne ut i rommet som sollys eller kinetisk energi i form av partikler.

Energiproduksjonen per tidsenhet (effekt) produsert av fusjon i kjernen varierer med avstanden fra solens sentrum. I sentrum av solen er fusjonseffekten estimert etter modell til å være ca. 276&nbsp;watt/m³, en energiproduksjonstetthet som nesten mer tilnærmes reptile metablolske varmeutviklinger enn en hydrogenbombe. Topper i energiproduksjonen i solens sentrum, per volum, har blitt sammenlignet med volumetrisk varme generert i en aktiv komposthaug. Det enorme energiforbruket til solen kommer ikke på grunn av høy effekt per volum, men på grunn av den gigantiske størrelsen.

Den lave effekten som oppstår inne i fusjonskjernen på solen kan også være overraskende med tanke på de store energimengdene som kan forutsies av en enkelt anvendelse av Stefan-Boltzmanns lov for temperaturer fra 10 til 15&nbsp;millioner kelvin. Men lagene på solen sender stråling til de ytre lagene som bare er litt lavere i temperatur, og det er denne forskjellen i stråligsenergi mellom lagene som avgjør netto energiproduksjon og overføring i solens kjerne.

Innen strålingen har nådd ut til 19 % av solens radius (nær grensen for den konvensjonelle kjernen), har temperaturen falt til ca. 10&nbsp;millioner kelvin og energiproduksjonstettheten til 6,9&nbsp;watt/m³ (ca. 2,5 % av maksimum). 91 % av solenergien produseres i denne sonen. Ved 24 % av radien (den ytre «kjernen» etter noen definisjoner) har 99 % av solens energi blitt produsert. Innen 30 % av radien er nådd, har fusjonen stoppet nesten fullstendig.

## Referanser


## Eksterne lenker
* Animated explanation of the core of the Sun   (University of Glamorgan).
* Animated explanation of the temperature and density of the core of the Sun  (University of Glamorgan).
Rothaargebirge

**Rothaargebirge** eller **Rotlagergebirge** er en lav fjellkjede i de tyske delstatene Nordrhein-Westfalen og Hessen.

Navnet er trolig avledet av *Rod-Hard-Gebirge*, eller «nedhogd skog-fjell», ettersom det verken har sammenheng med fargen rød (*rot* på tysk) eller «hår» (*Haar*).

## Geografi

Den dype skogen Rothaargebirge med rike mineralforekomster ligger hovedsakelig i Westfalen mellom Sauerland i nord, høylandet i nordøst, Wittgensteiner Land i sørøst og Siegerland i sørvest. Bare de sørøstlige delene av fjellkjeden ligger i Hessen. Den strekker seg fra Eder og Lenne fra *Kahler Asten* (841&nbsp;m) sørvest for *Winterberger Hochfläche* og om lag 30 km mot sørvest. Fjellkjeden er en del brattere i vest enn i øst. 

Rothaargebirge utgjør mesteparten av Rothaargebirge naturpark.

### Elver og vatn

Nord i Rothaargebirge har flere elver sitt utspring, deriblant Diemel, Lenne, Neger, Nuhne, Odeborn, Orke, Ruhr, Wenne og Wilde Aa. I sør har elvene Dill, Eder, Ferndorfbach, Ilse, Lahn og Sieg sine utspring. 

I området ligger vannskillet til elvene Rhinen og Weser. Lengst sørvest i Rothaargebirge ligger demningene Obernau og Breitenbach.

### Fjell
Av de mest kjente fjellene i Rothaargebirge finner man:

### Bosetninger
Av byer og landsbyer i Rothaargebirge finner man: 
 

## Eksterne lenker
* Området Rothaargebirge 
* Rothaarsteig 
* Waldskulpturenweg
De fem store

**De fem gode keiserne** er betegnelsen for årene 96–180 e.Kr. i Romerrikets historie der fem keisere regjerte. Alle var medlemmer av det nerva-antoninske dynasti.

Denne perioden var preget av en periode med relativ fred, stabilitet og velstand for det romerske imperiet, og noen tenker på denne perioden som en slags gullalder for det romerske samfunnet. I denne perioden deltok de fem «gode keiserne» i en rekke prosjekter som omfattet alt fra bygging av offentlige strukturer (slik som Hadrians mur ) til å nå fredelige avtaler med folk i fjerne deler av Romerriket, hva som sikret at de etterlot seg en varig arv.

I denne perioden ble Dacia og germanske områder erobret av romerriket. Romerriket var på sitt største i denne perioden.

Selve betegnelsen «de fem gode» ble skapt av den politiske filosofen Niccolò Machiavelli som skrev i 1503:

## De fem store
De fem gode var:
*Nerva (96 – 98)
*Trajan (98 – 117)
*Hadrian (117 – 138)
*Antoninus Pius (138 – 161)
*Marcus Aurelius (161 – 180)

Verd å få med seg er at blant de fem store er ikke Lucius Verus inkludert, til tross for at han var keiser samtidig som Marcus Aurelius. Dette kan skyldes at Lucius Verus ofte ble ansett som en underkeiser under Marcus Aurelius.

## Referanser
Eggegebirge

**Eggegebirge** er en lav, skogkledd fjellkjede i den østlige delen av Nordrhein-Westfalen i Tyskland. Eggebirge er fortsettelsen av den sørlige enden av Teutoburger Wald nær Horn-Bad Meinberg og sørover til de nordlige delene av Sauerland nær Marsberg. Det høyeste punktet er Preußischer Velmerstot med en høyde på 464 meter. 

Eggegebirge utgjør deler av vannskillet mellom elvene Rhinen og Weser.

## Referanser


## Eksterne lenker
*
Utforskning av Mars

**Utforskningen av [[Mars (planet)|Mars]]** har vært en viktig del av Sovjetunionen, USA, Europa og Japans program for utforskning av verdensrommet. Dusinvis av robot-romsonder, inkludert banesonder, landingsfartøy og rovere har blitt sendt mot Mars siden 1960-tallet. Disse oppdragene hadde som mål å samle data om nåværende forhold og finne svar på spørsmål om Mars' historie så vel som forberede et mulig bemannet oppdrag på Mars. Spørsmålene som er reist av det vitenskapelige samfunnet forventes å ikke bare gi en bedre forståelse av den røde planeten, men også gi ytterligere innsikt i fortiden, og muligens fremtiden, til jorden.

Utforskningen av Mars har blitt til en betydelig økonomisk kostnad der omtrent to tredjedeler av alle romfartøy med Mars som mål svikter før oppdraget er ferdig og noen svikter før selve oppdragene begynner. En så høy feilprosent kan tilskrives kompleksiteten og det høye antallet variabler som er involvert i en interplanetarisk ferd, og har ført til at forskerne spøkefullt snakker om en «stor galaktisk Ghoul» som livnærer seg på marssonder. Dette fenomenet er også uformelt kjent som ''marsforbannelsen''. Per juli 2011 er det én fungerende del av utstyret på overflaten av Mars som sender signaler tilbake til jorden; *[[Opportunity (Mars-rover)|Opportunity]]*.

I oktober 2009 ble en avtale inngått mellom USAs romfartsorganisasjon NASA og Den europeiske romfartsorganisasjon (ESA) med tanke på å øke samarbeidet og utvide felles evner, ressurser og kompetanse for å fortsette utforskningen av Mars. Denne avtalen er kalt Mars Exploration Joint Initiative (MEJI).

Et døgn på mars (hvor lang tid mars bruker på å snurre rundt sin egen akse) varer i 24,6 timer mens på jorden varer et døgn i 23,9 timer.

## Referanser




## Videre lesning
* 
* 
* 

## Eksterne lenker

* Mars Program by the American JPL 
* Mars Rovers' newsroom 
* Next on Mars 
* Catalog of Soviet Mars images 
* Mars balloon 
* NASA History Series Publications 
*  Simplified study of orbits to land on Mars and return to Earth
Mars Climate Orbiter

**Mars Climate Orbiter** (tidigere kjent som *Mars Surveyor '98 Orbiter*) var en av to fartøyer i Mars Surveyor '98-programmet, den andre er *[[Mars Polar Lander]]*. Oppdraget var å studere været, klimaet og vann- og karbondioksidinnhold på planeten Mars for å kunne få bedre forståelse for langsiktige klimaendringer på planeten.

*Mars Climate Orbiter* ble ødelagt når en navigasjonsfeil førte til at fartøyet fikk feil høyde når den gikk inn i en omløpsbane. Fartøyet ble ødelagt av friksjonen og påkjenningene i Mars' atmosfære. En undersøkelse viste at noen av dataene for rakettsystemet ble beregnet i engelske enheter (pund-sekund) mens navigasjonsteamet forventet seg SI-enheter (newton-sekund).

## Referanser
Haar (Westfalen)

**Haar** eller **Haarstrang** er en kjede med klipper langs den sørlige delen av det westfaliske lavlandet i den tyske delstaten Nordrhein-Westfalen. Den utgjør den sørlige delen av Hellweg Börde, som står på den motsatte siden av den nordlige delen av Süderbergland i Sauerland, nord for elvene Möhne og Ruhr. 

Dens høyeste punkt er den 391 m høye *Spitze Warte* som befinner seg i nærheten av Rüthen-Hemmern i kjedens østligste del. Lenger vest hever kjeden med klipper seg i alminnelighet 200 til 250 meter over havet, og hever seg til omkring 100 til 150 meter over dalene til elvene Ruhr og Möhne i sør. I nord hever den seg over dalen til elven Lippe, adskilt av det øvre og lavere Hellweg, begge deler av Hellweg Börde.

## Eksterne lenker
*
Sepang

**Sepang** er en by og et distrikt sør i delstaten Selangor i Malaysia. Distriktet dekker et område på 612 km² og hadde i 2010 et innbyggertall på . 

Sepang var tidligere en liten by, men har hatt sterk vekst etter store utbygginger på 1990-tallet, hvorav de mest kjente er Kuala Lumpur International Airport (åpnet 1998), som betjener hovedstaden Kuala Lumpur, og Sepang International Circuit (åpnet 1999), hvor Formel 1-løpet Malaysias Grand Prix har blitt arrangert siden . I Sepang ligger også teknologibyen Cyberjaya, som ble åpnet i 1997, og hvor flere universiteter og over 250 multinasjonale selskaper er representert.


Fil:KLIA MTB&pier.jpg|Kuala Lumpur International Airport
Fil:Sepang international circuit qualifying1.jpg|Sepang International Circuit
Fil:Limkokwing 2115388122 926e3e273a.jpg|Limkokwing-universitetet i Cyberjaya


## Referanser


## Eksterne lenker
* Nettsted for byen Sepang
Håndball under Panamerikanske leker 2011

**Håndball under Panamerikanske leker 2011**. Håndball var med som en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det var åtte dame- og åtte herrelag som deltok, Brasil vant dameturneringen og Argentina vant turneringen  for menn.  

## Medaljer

### Damer
#### Finaler

#### Plasseringer

#### Medaljevinnerne

### Menn
#### Finaler

#### Plasseringer

#### Medaljevinnerne

## Eksterne lenker
*  Panamerikanske leker 2011
Mars 96

**Mars 96**, noen ganger også kalt **Mars 8** var et mislykket oppdrag til Mars i 1996. Den russiske romstridsavdelingen stod bak Mars 96, og den var ikke direkte en del av Sovjetunionens marsprogram. Etter et mislykket andre fjerde-trinns avfyring gikk farkosten inn i jordens atmosfære igjen og smuldret opp over et 200 miles langt belte i Stillehavet i Chile og Bolivia. Mars 96 var basert på fobossondene som ble sendt mot Mars i 1988. De var av nyere design på den tiden og begge feilet til slutt. For Mars 96-oppdraget trodde designerne at de hadde korrigert feilene fra fobossondene, men verdien av deres forbedringer ble aldri demonstrert på grunn av ødeleggelsen av sonden under oppskytningsfasen.

Det var imidlertid et ambisiøst oppdrag; det var den tyngste interplanetariske sonden skutt opp på den tiden. Oppdraget inkluderte en banesonde, *bakkestasjoner* og *overflatepenetratorer*. Oppdraget inkluderte et stort komplement av instrumenter levert av Frankrike, Tyskland og andre Europeiske land i tillegg til USA. Tilsvarende instrumenter har senere blitt brukt på Mars Express som ble skutt opp i 2003.

## Referanser
Fotball under Panamerikanske leker 2011

**Fotball under Panamerikanske leker 2011**. Fotball var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det var åtte dame- og åtte herrelag som deltok, Canada vant turneringen for damer og turneringen for menn ble vunnet av Mexico.

## Medaljer

## Damer
### Finaler

### Plasseringer

### Medaljevinnerne

## Menn
### Finaler

### Plasseringer

### Medaljevinnerne

## Eksterne lenker
*  Panamerikanske leker 2011
Malaysias Grand Prix 2010

**Malaysias Grand Prix 2010** (offisielt: *XII Petronas Malaysian Grand Prix*) var et Formel 1-løp som ble arrangert 4. april 2010 på Sepang International Circuit i Sepang, Malaysia. Det var det tredje løpet i Formel 1-sesongen 2010 og det tolvte Malaysias Grand Prix.

Løpet ble vunnet av Sebastian Vettel i Red Bull-Renault, med hans teamkamerat Mark Webber på andreplass.

## Klassifisering
### Kvalifisering

### Løpet

**Noter til tabellene:**
*  - Fernando Alonso brøt løpet, men ble klassifisert ettersom han hadde fullført over 90% av løpsdistansen.

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Fire trinn av opplyshet

**Fire trinn av opplyshet** er i buddhistisk lære de fire trinn man må gå for å bli totalt opplyst (Buddha).

#Sotapanna
#Sakadagami 
#Anagami 
#Arhat
Tripp-trapp-tresko

**Tripp-trapp-tresko**, også kjent som **tre på rad** eller **bondesjakk**, er et brettspill der målet er å få tre av sine symboler på en rett linje. Spillet kan kategoriseres som et abstrakt strategispill da det ikke har noe spesielt tema og ikke inneholder elementer av flaks.

Spillet blir ofte regnet som en barnelek på bakgrunn av den lave vanskelighetsgraden. Totale mulige kombinasjoner av spill er til sammen  hvis en ser bort fra symmetrier. Til sammenligning vil et sjakkspill ha  mulige kombinasjoner etter bare 5 trekk.

## Regler
Spillet er laget for 2 spillere hvor hver spiller har sitt symbol som regel representert av en X eller en O. Spilleflaten er et kvadrat med tre ganger tre ruter (bilde). Spillerne har kun lov til å sette symbolet sitt i en tom rute om gangen før de skifter tur. Førstemann som har tre av sine symboler langs en rett linje, har vunnet spillet.

Eksempel på progresjon i spill:

## Spillstrategier
Hvis begge spillerne spiller optimalt, så ender spillet uavgjort. Et vanlig førstetrekket for personen som starter er å plassere merket sitt på det midterste feltet. I tilfeller der motspiller svarer med å plassere merket sitt i et av midtfeltene vil spilleren kunne vinne spillet etter 2 trekk hvis han plasserer merket sitt i et hjørne. For å unngå å tape bør motspilleren derfor plassere sitt merke i et av hjørnene. Etter de to første trekkene vil spillet ende uavgjort så lenge begge spillere passer på å blokkere motspillerens umiddelbare sjanser til å få tre på rad.

## Referanser


## Eksterne lenker
*
Basketball under Panamerikanske leker 2011

**Basketball under Panamerikanske leker 2011**. Basketball er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Det er åtte dame- og åtte herrelag som er kvalifisert for turnering.

## Medaljer

## Menn
*
*
*
*
* 
*
*
*

## Damer
*
*
*
* 
*
* 
*
*

## Eksterne lenker
*  Panamerikanske leker 2011
Baseball under Panamerikanske leker 2011

**Baseball under Panamerikanske leker 2011**. Baseball var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Åtte herrelag deltok i baseballturneringen som ble vunnet av Canada foran USA.

## Menn
*
*
* 
*
*
*
*
*

## Medaljer

## Eksterne lenker
*  Panamerikanske leker 2011
Steglitz

**Steglitz** er en delbydel (ortsteil) i Berlins sjette bydel Steglitz-Zehlendorf. Delbydelens historie strekker seg tilbake til landsbyen Steglitz i Brandenburg på 1200-tallet. 

## Geografi

Steglitz ligger sørvest i Berlin, i overgangen mellom de tett bebygde områdene i indre by og forstedene med villabebyggelse. Den nåværende ortsteilen har et tradisjonelt borgerlig preg, og i den industrielle epoke av byens historie oppsto boligområdene omkring som villakolonier. Med hensyn til inntekt og levestandard ligger bydelens befolkning over gjennomsnittet i Berlin.

Schlossstrasse danner sentrum i ortsteilen. Den er den nest største handlegaten i Berlin, og dermed det viktigste sentrum sør i byen. 

Steglitz ligger på høysletten Teltow på høydedraget Rauhen Berg, som idag bare delvis er i behold. Høyeste punkt i Steglitz er Fichtenberg med 68 meter over havet. Elven Bäke og Teltowkanalen renner igjennom ortsteilen.

Ortsteilen grenser i sør mot Lankwitz, Lichterfelde og Dahlem, i nord mot Wilmersdorf og Friedenau. Området av ortsteilen kalt *Südende* grenser med viseren mot Schöneberg og Tempelhof.

## Historie
Navnet Steglitz kan være av slavisk opphav og avledet av *stygl* (ved fjellet) og den markiske ofte forekommende endelsen *itz* (bosetting), jfr Itzehoe.

Landsbyen Steglitz er sannsynligvis grunnlagt innenfor den askaniske utbyggingen av området på 1200-tallet. I 1242 ble den nevnt første gang som Stegelitze. Steglitz nevnes første gang i Karl IV's landbok fra 1375.

Steglitz tjente på sin beliggenhet ved den tidligere Reichsstrasse 1, dagens Bundesstrasse 1. Veien som fulgte traseen til en handelsvei fra middelalderen, gikk opprinnelig mer enn 1&nbsp;000 kilometer fra Aachen, gjennom Berlin og Königsberg helt til den tysk-litauiske grensen, og ble regnet som Tysklands viktigste veiforbindelse. I 1792 fikk den som den første tyske landevei fast dekke.

Neu-Steglitz villaområde oppsto mellom Breite Strasse og Albrechtstrasse. Fabrikant Johann Adolph Heese etablerte i 1840 en morbærtreplantasje og tilhørende silkeindustri på stedet. Steglitz ble etter hvert Preussens viktigste område for silkeproduksjon. Landsbyen Stegelitz og Neu-Stegelitz ble i 1870 slått sammen, og dermed forsvant også den andre *e* i navnet; byen ble heretter kalt Steglitz.

Befolkningen økte mot århundreskiftet og videre ut på 1900-tallet. I 1920 hadde Steglitz 80&nbsp;000 innbyggere, og ble i den store bydelsreformen samme år innlemmet i Stor-Berlin. Fra 2001 er ortsteilen Steglitz en del av bydelen Steglitz-Zehlendorf.

## Bildegalleri

Fil:B-Steglitz Okt12 Kreisel.jpg|*Steglitzer Kreisel* er et forretningsbygg i Steglitz, fullført 1980
Fil:B-Steglitz Okt12 Bierpinsel.jpg|*Bierpinsel* inneholder restaurant og diskotek
Fil:Wrangelschloesschen Berlin.jpg|Gutshaus Steglitz er i oppført i klassisistisk stil fra 1801 til 1804
Fil:MatthaeusSteglitz1-Mutter Erde fec.jpg|Matteuskirken ble påbegynt 1844 og fullført 1921
Fil:Berlin-Steglitz Schlossparktheater2009 4.jpg|Slottsparkteatrets nåværende bygning ble oppført 1844 og 1920-1922


## Referanser


## Eksterne lenker
*
John David Brewer

**John David Brewer** (født 15. september 1951) er en engelsk sosiolog, president i British Sociological Association (fra 2009), og *Sixth-Century Professor* i sosiologi ved University of Aberdeen. Han er innvalgt i Royal Society of Arts, Academy of Social Sciences, Royal Irish Academy og Royal Society of Edinburgh.

Brewer forsker innen kriminalitet og politi, religion og etno-religiøse konflikter, fredsprosesser, kvalitativ forskningsmetode, etnografi, Adam Ferguson og den skotske opplysningstiden, og fortolkende sosiologisk teori. Han har utgitt eller bidratt til en lang rekke bøker, herunder *Inside the RUC* (Clarendon Press, Oxford); *After Soweto* (Clarendon Press, Oxford); *Black and Blue* (Clarendon Press, Oxford); *Crime in Ireland 1945-95* (Clarendon Press, Oxford); *Police, Public Order and the State* (Macmillan); *Anti-Catholicism in Northern Ireland 1600-1998* (Macmillan); *Ethnography* (Open University Press); og *C. Wright Mills and the Ending of Violence* (Palgrave). Han har bl.a. vært redaktør for bøkene *Can South Africa Survive* og *Restructuring South Africa*. Han har publisert en rekke artikler i sentrale tidsskrifter som *[[British Journal of Sociology]]*, *[[Sociology]]* og *[[Sociological Review]]*.

## Referanser
Flava To Da Bone

**Flava To Da Bone** var en norsk pop/hiphop-gruppe som ble opprettet i Oslo i 1994. 

Gruppen besto av rapperen Henning «P. Luv» Hartung, DJ-en og rapperen Sabri «DJ Saber» Kitmitto fra Bøler og sangeren Annette Dorothy «AD John» Bjarøy. Produsent David Eriksen var på utkikk etter et nytt prosjekt da han kom i kontakt med rapperne Hartung og Kitmitto. De fikk med seg sangeren Annette Dorothy Bjarøy fra Nesodden og de kalte bandet Flava To Da Bone. Gutta i bandet var opprinnelig med i Dream Of Utopia og de rappet mye i hiphop-miljøet i Oslo før de kom i kontakt med David Eriksen.

Deres gjennombrudd var «Even If The Rain» som kom i 1994. Den ble umiddelbart en stor suksess og singelen ble hyppig spilt både i radio og på TV. Den solgte godt over  og på VG-lista TOPP 20 lå den i hele ti uker. Musikkvideoen ble spilt inn med Lauren Waaktaar-Savoy som regissør. «Even If The Rain» var en R'n'B-ballade med innslag av pop og hiphop. Gruppa fulgte opp med debutplata «Feelin' Da Flava» som kom ut i 1995. Denne ble en stor suksess og albumet solgte godt over  samtidig som den lå på toppen av VG-lista i ni uker. De opptrådte også under Amandaprisen med slageren «Stakkars Store Sterke Karer».

Flava To Da Bone var en blanding av ulike musikkstiler som hiphop, R'n'B, dance, rap og pop. David Eriksen brukte også ulike profesjonelle studiomusikere i dette prosjektet og resultatet førte til at gruppa ikke ble helt godtatt i Hiphop-miljøet, men samtidig bedyret gruppa stadig i intervjuer at de ikke var en rendyrket Hiphop-gruppe.

Sommeren 1995 kom singelen *Take A Little Time* som også gjorde det meget godt på listene. Også denne gangen ble musikkvideo spilt inn med regissør Lauren Waaktaar-Savoy. «Take A Little Time» var en radiovennlig dance-låt med innslag av pop og hiphop. Etter dette ble det ganske stille rundt bandet. I 1996 hadde de en radiohit med singelen *Think It Over* og i 1997 kom gruppas andre album *Closer* ut. Derfra kom singlene «Free Fallin'» og «How Deep Can We Go» som også ble mye spilt i radio. Denne gangen hadde trioen et ønske om å la seg inspirere mer av R'n'B og hiphop, og bevege seg mer bort fra pop. Men etter å ha solgt bare  valgte de tre medlemmene å gå hver sin vei og gruppa gikk i oppløsning. Sabri «DJ Saber» Kitmitto bor idag på Island og Henning Hartung driver plateselskapet Pop Partner Records på Hamar.

I 2009 spilte artisten Elisabeth Carew inn en egen versjon av «Even If The Rain». Sangen ble produsert av Thomas Eriksen og gitt ut som CD-singel. Carew skrev ny tekst som ble lagt til sammen med refrenget fra den originale sangen.

## Diskografi
;Album
* *Feelin' Da Flava* (1995)
* *Closer* (1997)

;Singler
* *Why You Move So Fast* (1994)
* *[[Even If The Rain]]* (1994)
* *More Than A Woman* (1994)
* *Fine Fine Day* (1995)
* *Take A Little Time* (1995)
* *Think It Over* (1996)
* *Free Fallin*' (1997)
* *How Deep Can We Go* (1997)
* *Monday Night* (1997)

## Kilder
* Anmeldelse av «Closer» i Dagbladet.
* Anmeldelse av «Closer» på Panorama.no.
* NOSTALGI – Hvor ble de av? – Artikkel i Nettavisen om Flava To Da Bone.
Even If The Rain

«**Even If The Rain**» er en sang utgitt av pop/hiphop-gruppa Flava To Da Bone i 1994. Sangen er skrevet av Henning Hartung og Sabri Kitmitto (tekst) og David Eriksen og Flava To Da Bone (melodi).

«Even If The Rain» er en R'n'B-ballade med innslag av pop og hiphop. Sangen ble hyppig spilt både i radio og på TV. Den solgte godt over  eksemplarer og lå på VG-lista TOPP 20 i ti uker. Musikkvideoen ble spilt inn med Lauren Waaktaar-Savoy som regissør, og sangen ble også brukt i den svenske spillefilmen *[[30:e november]]*. «Even If The Rain» ble gitt ut på albumet *Feelin' Da Flava* som kom i 1995.

Artisten Elisabeth Carew spilte inn en ny versjon av sangen i 2009 med Thomas Eriksen som produsent. Hun skrev også ny tekst som ble lagt til sammen med refrenget fra den originale sangen av Flava To Da Bone.

## Referanser
Menneskerettighetsprisen for Nordjæren-regionen

**Menneskerettighetsprisen for Nordjæren-regionen** ble innstiftet av Sola kommune og SR-bank i 1998. Prisen deles ut hvert år i Sola Ruinkirke av ordfører eller varaordfører i Sola kommune, vanligvis på FN-dagen den 24. oktober.

Prisen består av en bordskulptur av Erling Skjalgssonmonumentet «Verna og Pilhær» av Elisabeth Jarstø, et diplom og 25.000 kroner. Den deles primært ut til en institusjon, organisasjon eller enkeltperson med tilknytning til Nordjærenregionen. Mottakeren må ha gjort en fortjenestefull innsats for å fremme arbeidet med og kunnskapen om menneskerettighetene.

På grunn av mangel på kandidater ble ikke prisen delt ut i 2018. I 2019 ble prisen lagt ned.

## Prisvinnere
*1999 Sola ungdomsskole 
*2000 Marianne Evensen
*2001 Baste Fanebust
*2002 Ola Skuterud 
*2003 Redd Barna, Stavanger og Sola lokallag ved Aasa Rasmussen og Åse Ekkje
*2004 Liv Kyllingstad Godin
*2005 Jan Egeland
*2006 Bjørn Karlsen og Kai Stene i Støttegruppa for barnehjemsbarn
*2007 Ingar Kvia
*2008 Kåre Lode
*2009 Odd Fjælberg
*2010 Mansur Rajih
*2011 Gatemagasinet ASFALT
*2012 Aspervika skole
*2013 ?
*2014 Piraya Film – prisen ble overrakt på Demokratikonferansen i Sola kulturhus 
*2015 Icorn 
*2016 Hei Verden : Skolens egen solidaritetsaksjon 
*2017 Dagsenter Guinea Bissau
*2018: Ikke delt ut

## Referanser


## Eksterne lenker
* Baste Fanebust fikk menneskerettighetspris fra Stavanger Aftenblad, 2001
* Skuterud får Sola-pris  fra Stavanger Aftenblad, 2002
* Egeland får lokal menneskerettighetspris  fra Stavanger Aftenblad, 2005
* Sola kommune og SR Banks menneskerettighetspris for 2006 tildeles Bjørn Karlsen og Kai Stene fra "Prosjekt Oppreisning", 2006
* Kvia får menneskerettighetsprisen fra Solabladet, 2007
* Menneskerettighetspris 2008 tildelt Kåre Lode  fra Senter for Interkulturell Kommunikasjon, 2008
* Menneskerettighetspris til Fjælberg. Odd Fjælberg er øyevitne fra tysk fangeskap og konsentrasjonsleire fra Solabladet, 2009
* Mansur Rajih fikk menneskerettighetspris og Rørende utdeling av menneskerettighetspris til Mansur Rajih fra Amnesty International, 2010
* Får menneskerettighetspris. Gatemagasinet Asfalt tildeles menneskerettighetspris. fra Stavanger Aftenblad, 2011
* Aspervika skole tildeles Menneskerettighetsprisen 2012  fra Stavanger Aftenblad, 2012 og Menneskerettighetspris til Aspervika fra Rogalands Avis, 2012
4Motion

**4Motion** er et registrert varemerke for Volkswagens firehjulstrekks-system. Volkswagen har tidligere brukt begrepet «Syncro» for sine firehjulstrekk-modeller.

Begrepet brukes utelukkende på biler fra Volkswagen. Volkswagen-gruppens andre merkevarer for firehjulstrekk er Audis quattro, Škodas «4x4», SEATs «4Drive» og Porsches «4».

Ingen av de ovennevnte varemerkene er spesifikke for noe bestemt firehjulstrekk-system eller -teknologi. Volkswagen bruker den elektronisk styrte Haldexkoblingen på sine biler med 4Motion når motoren står tverrstilt. For biler med langsgående motor, benyttes et firehjulstrekks-system basert på en Torsen-differensial.

## Andre firehjulstrekk-systemer
* 4Matic - Mercedes-Benz
* All-Trac - Toyota
* ATTESA - Nissan
* S-AWC - Mitsubishi Motors
* Symmetrical All Wheel Drive - Subaru

## Referanser
Kuala Lumpur internasjonale lufthavn

**Kuala Lumpur internasjonale lufthavn**  er hovedflyplassen til Malaysias hovedstad Kuala Lumpur, og er en av Sørøst-Asias største lufthavner. Den er også Malaysias viktigste internasjonale lufthavn. Den ble åpnet i 1998, og ligger i Sepang-distriktet, rundt 50 km sør for Kuala Lumpur.

Kuala Lumpur internasjonale lufthavn har en kapasitet på 35 millioner passasjerer og 1,2 millioner tonn frakt per år. Lufthavna drives av Malaysia Airports (MAHB) Sepang Sdn Bhd, og er hjemmebase for flyselskapene Malaysia Airlines, MASkargo, AirAsia, AirAsia X.

IATA-lufthavnkoden **KUL** ble arvet fra Malaysia tidligere hovedflyplass, Subang internasjonale lufthavn, som nå bare benyttes av propellfly, privatfly og en militærbase.

## Referanser


## Eksterne lenker
* 
* Sanntids ruteinfo for Kuala Lumpur internasjonale lufthavn
Kurdistan (provins)

**Kurdistan** eller **Kordestān** er en av de trettien provinsene i Iran.  Den ligger i nordvest, på grensen til Irak, og sammen med provinsene Kermanshah, Ilam og deler av Vest-Aserbajdsjan, danner den det geografiske området vest i Iran som kalles Iransk Kurdistan.

Provinsens administrative hovedstad er Sanandaj, og andre større byer er Marivan og Saqqez. Totalt hadde den 29&nbsp;137&nbsp;km² store provinsen 1&nbsp;603&nbsp;011 innbyggere i 2016, hvorav majoriteten er kurdere. Irans kurdiske befolkning bor også i provinsene Vest-Aserbajdsjan og Kermanshah.

## Geografi
Provinsens geografi er dominert av fjellkjeden Zagros, som strekker seg gjennom provinsen i nord-sør-retning. *Chehelcheschmeh* med sine  m er det høyeste fjellet i provinsen, fulgt av *Hossein Bak* på  m og *Masjede Mirza* på  m. Det berglendte landskapet er rikt på elver, isbreer og grotter, mens det er store skoger i de lavereliggende områdene.

En av de lengste elvene er den 302&nbsp;km lange *Zarrinehorood*, som munner ut i den store Urmiasjøen. Elva Sirvan renner vestover inn i Irak, der den møter Tigris. Sjøen Zarivar regnes som en av de vakreste i provinsen. Sjøen, som er 1,7&nbsp;km bred og 5&nbsp;km lang, har en gjennomsnittsdybde på bare 3 m, og 50 m dyp på det dypeste. Innsjøen er omgitt av tett skog, og ligger vest for Marivan.

Det finnes flere mineralvannkilder i provinsen, hvor de mest kjente er *Govaz* nær *Kamyaran*, *Abetalkh* nær *Bijar* og *Baba Gargar* nær *Ghorveh*.

En berømt grotte i provinsen er *Kereftoo* nær *Divanderre*, som inneholder et tempel bygget til ære for den greske guden Herakles. En annen berømt grotte er den 267 m lange *Cave Shoovi* nær *Baneh*.

Store områder er gjort om til reservater med et rikt dyreliv av blant annet leopard, villgeit, hyene, sjakal, ulv, rødrev, røyskatt og et rikt fugleliv.

### Klima
Kurdistan er en av de mest berglendte regionene i Iran, og vintrene er lange og svært kalde med mye snøfall. Om våren og somrene kan det imidlertid være et behagelig, kontinentalt klima.

## Fotnoter

## Referanser


## Eksterne lenker
*
Røykfritt Miljø Norge

**Røykfritt Miljø Norge** (RMN) er en ideell frivillig medlemsorganisasjon som arbeider for å skape røykfritt miljø og sikre alle vern mot tobakksrøyk. 

RMN ble stiftet i 1975 og har kontor i Oslo. Organisasjonen arbeider både politisk i forhold til myndighetene for å styrke rettsvernet mot tobakksrøyk, og som ressursbase for medlemmer, enkeltpersoner og institusjoner som vil gjøre en innsats i sitt nærmiljø. RMN skriver høringsuttalelser, debattinnlegg osv. Hvert år deler RMN sammen med Landslaget Mot Tobakksskadene ut «Røykfriprisen» til personer eller virksomheter som har markert seg tydelig for et røykfritt samfunn, på Verdens tobakksfrie dag 31. mai.

Publikasjonen «Røykfritt» gis ut av foreningen.

## Se også
*Røykens venner

## Referanser


## Se også
* Tobakk
* Lov om vern mot tobakksskader
* Røyking
* Passiv røyking

## Eksterne lenker
*
Rune T. Kidde

**Rune Torstein Kidde** (født 27. september 1957 i Odense, død 21. oktober 2013 i Danmark) var en dansk tegneserieskaper, forfatter, musiker og historieforteller. Han var grunnlegger av Folkebevægelsen for W. C. Fields i 1976.

## Bibliografi
;Tegneserier 
* Rune T. Kidde, 1980
* Man siger så meget, 1980
* Gal og normal, 1982
* Må jeg høfligst anmode dem om at tage denne sag alvorligt, 1984
* Litterærlige klassikere
* Menigmanns guide til det indre marked, 1992 (norsk utgave)

;Poesi
* Gjort bedre før, 1983
* Fuglefri, 1998
* Hvor er fyrvogteren?, 2002
* Året rundt på gulvet – hyldest til ottetallet, 2005

;Romaner 
* Rejsen til Alvilva, 1993
* Midt i himlen, midt i havet, 1997
* Da Henry Høj gik over i historien, 2000
* Hr. og fru Dicht i Island, 2008
* Julius afsind, 2009
* Sandhedens djævlekløer, 2011

;Biografier 
* Leveomkostningerne er steget med en femmer per halvflaske – en bog om W. C. Fields, 1986
* Øllet blev hans skæbne, 1999
* Thormod Kidde. Kvindfolk, 2002
* Kruseduller, kragetæer og kreative krumspring (selvbiografi), 2007

## Referanser


## Litteratur
* Jensen, Anders T., Karsten J. Jørgensen (red.). 1994. *Æventyrlige Rune T. Kidde*. Ultima.
* Kidde, Rune T. 2007. *Kruseduller, kragetæer og kreative krumspring*. Modtryk.

## Eksterne lenker
* 
* 
*  Tegneseriemuseets biografi om Rune T. Kidde
Anne Toril Eriksen Balto

**Anne Toril Eriksen Balto** (født 19. juli 1977 i Karasjok) er en norsk-samisk politiker (Sp) som var ordfører i Karasjok kommune fra 2011 til 2015.

Balto er økonomisk rådgiver og utdannet siviløkonom.

Hun var politisk rådgiver for sametingsrådet 2017-2019.

Balto er fylkesråd for plan, økonomi og kultur og fylkesrådets nestleder i det sammenslåtte fylket Troms og Finnmark

## Referanser
Stuart Hall

**Stuart Hall** (født 3. februar 1932 i Kingston på Jamaica, død 10. februar 2014 i London) var en britisk kulturteoretiker og sosiolog. Han var opprinnelig fra Jamaica, men bodde i Storbritannia fra 1951. Han regnes som en av grunnleggerne av den skoleretningen som er kjent som «britiske kulturstudier», sammen med Richard Hoggart og Raymond Williams. Han var president i British Sociological Association 1995–1997.

Hall ble ansatt ved Centre for Contemporary Cultural Studies ved Birmingham University i 1964 og ble senterets direktør i 1968. I 1979 ble han professor i sosiologi ved Open University. Hall ble professor emeritus i 1997.

## Referanser